Kippilä voitti alle 19-vuotiaiden maajoukkueen kanssa MM-kultaa vuonna 2012 ja -hopeaa vuonna 2014. Hän edusti Suomea vuoden 2015 MM-kilpailuissa Tampereella, jossa Suomi saavutti hopeaa. Loppuottelun rangaistuslaukauskilpailussa Ruotsia vastaan Kippilän tekemä maali hylättiin. Toisen MM-hopeansa Kippilä saavutti vuoden 2017 MM-kilpailuissa Bratislavassa. Vuoden 2019 MM-kilpailuissa Neuchâtelissa Suomi saavutti pronssia ja Kippilä valittiin tähdistökentälliseen.